በቦሌ አውሮፕላን ማረፊያ 3 ነጥብ 4 ሚሊየን ብር የሚገመት ወርቅ ተያዘ
አዲስ አበባ፣ ጥቅምት 2፣ 2013 (ኤፍ.ቢ.ሲ) በቦሌ አውሮፕላን ማረፊያ 3 ነጥብ 4 ሚሊየን ብር የሚገመት ወርቅ ተያዘ፡፡1 ነጥብ 4 ኪሎ ግራም መጠን ያለው ወርቅ አዲስ አበባ ከሚገኘው የካሜሩን ኤምባሲ ወደ ካሜሩን የውጭ ጉዳይ ሚኒስቴር የተላከ መልዕክት በማስመሰል ከሀገር ለማስወጣት ሲሞከር በተደረገ ፍተሸ መያዙ ታውቋል፡፡የተያዘው ወርቅ በወቅታዊ የብሔራዊ ባንክ የመግዣ ዋጋ 3 ሚሊየን 400 ሺህ ብር ግምታዊ ዋጋ እንደወጣለት ከገቢዎች ሚኒስቴር ያገኘነው መረጃ ያመላክታል፡፡በዚህም የገቢዎች ሚኒስቴር የሀገርን ሀብት ከምዝበራ ለታደጉ የጉምሩክ ሰራተኞች እና የፀጥታ አካላት ምስጋና አቅርቧል፡፡